|  |  |
| --- | --- |
| **INFORMACINIS PRANEŠIMAS APIE TERITORIJŲ PLANAVIMĄ - ELEKTRĖNŲ SAVIVALDYBĖS TERITORIJOS BENDROJO PLANO KEITIMO SPRENDINIUS** | ELEKTRĖNŲ SAVIVALDYBĖS ADMINISTRACIJA |

**Informuojame apie parengtus atnaujintus Elektrėnų savivaldybės teritorijos bendrojo plano keitimo (toliau – Bendrasis planas)** **sprendinius**

**Planavimo organizatorius:** Elektrėnų savivaldybės administracijos direktorius, Rungos g. 5, LT-26110 Elektrėnai, tel. (8 528) 58 000, el. p. administracija@elektrenai.lt, interneto svetainė: [www.elektrenai.lt](http://www.elektrenai.lt).

**Plano ir SPAV rengėjas:** MB Urban form, Trimitų g. 6-31, LT-09318 Vilnius, Projekto vadovė – Giedrė Ratkutė Skačkauskienė (atest. A1735), tel. 8 698 79972, el. p. info@urbanform.lt.

**Planavimo pagrindas** – Elektrėnų savivaldybės tarybos 2020-05-20 sprendimas Nr. VI.TS-87 „Dėl Elektrėnų savivaldybės teritorijos bendrojo plano keitimo“.

**Planavimo darbų programa.** Susipažinti su visa darbų programa galima <https://www.planuojustatau.lt/> (Teritorijų planavimo ir statybos vartai, TPDRIS, TPD Nr. K-RJ-42-20-416).

**Bendrojo plano tikslai:** sudaryti sąlygas darniai savivaldybės teritorijos raidai, nuosekliai erdvinės ir funkcinės integracijos politikai įgyvendinti, kompleksiškai spręsti socialinius, ekonominius, ekologinius uždavinius; nustatyti gyvenamųjų vietovių, inžinerinės ir socialinės infrastruktūros, kitų savivaldybei svarbių socialinės ekonominės veiklos sričių vystymo ir įgyvendinimo gaires, numatyti plėtrai reikalingas teritorijas; sudaryti sąlygas racionaliam gamtinių, žemės gelmių ir energijos išteklių naudojimui ir atkūrimui; numatyti gamtinio ir kultūrinio kraštovaizdžio savitumo, gamtos ir nekilnojamojo kultūros paveldo išsaugojimą, tikslingą naudojimą ir pažinimą, ekologinei pusiausvyrai būtino gamtinio karkaso formavimą; kurti sveiką, saugią, darnią gyvenamąją aplinką ir visavertes gyvenimo sąlygas gyvenamosiose vietovėse; sudaryti sąlygas privačioms investicijoms, kuriančioms socialinę ir ekonominę gerovę, tinkamos kokybės gyvenimo sąlygas; derinti fizinių ir juridinių asmenų ar jų grupių, savivaldybės ir valstybės interesus dėl teritorijos naudojimo ir veiklos plėtojimo teritorijoje sąlygų; sudaryti sąlygas, racionaliam žemės naudojimui ir žemės ūkio veiklai skatinti.

**Bendrojo plano uždaviniai:** suformuoti planavimo lygmenį atitinkančias teritorijos funkcinio ir erdvinio vystymo kryptis; optimizuoti planuojamos teritorijos urbanistinę struktūrą, socialinę ir inžinerinę infrastruktūrą; numatyti racionalaus žemės gelmių išteklių, žemės ūkio naudmenų, miškų, kitų gamtos išteklių išsaugojimo ir naudojimo, gamtinio karkaso ir ekologiškai pagrįstos žemės naudojimo teritorinės struktūros formavimo, gamtos ir nekilnojamojo kultūros paveldo, kraštovaizdžio ir biologinės įvairovės išsaugojimo priemones; detalizuoti atitinkamų aukštesnio lygmens kompleksinio teritorijų planavimo dokumentų sprendinius; detalizuojant atitinkamų valstybės lygmens bendrųjų planų nuostatas, bendrajame plane nustatomi privalomieji teritorijos naudojimo reikalavimai nurodyti Teritorijų planavimo įstatymo 15 straipsnio 1 dalyje;

**Bendrojo plano papildomi uždaviniai:** nustatyti savivaldybės ir jos urbanistinių centrų socialinės infrastruktūros sistemos vystymo reikalavimus detalizuojant valstybės lygmens bendrųjų planų privalomąsias teritorijos naudojimo nuostatas; patikslinti valstybės dalies bendrajame plane (jei jis parengtas) numatomų urbanizuotų ir urbanizuojamų teritorijų vystymo poreikius; numatyti savivaldybei svarbių objektų išdėstymą; nustatyti žemės ūkio paskirties teritorijų vystymo ir formavimo kryptis; numatyti ypatingų inžinerinių statinių, išvardintų Taisyklių 117.3.5 punkte, išdėstymą; išnagrinėti atsinaujinančių išteklių energetikos objektų statybos galimybes; integruoti galiojančių specialiųjų planų sprendinius; planuojant sprendinius įvertinti planavimo organizatoriaus pateiktus fizinių ir juridinių asmenų, jų grupių, pasiūlymus. Pagal poreikį gali būti nustatomi ir kiti teisės aktais pagrįsti planavimo uždaviniai bei papildomi teritorijos naudojimo reikalavimai.

|  |
| --- |
| **Viešas supažindinimas su sprendiniais:** susipažinti su Bendrojo plano sprendiniais bus galima Elektrėnų savivaldybės administracijos Architektūros ir kraštotvarkos skyriuje, adresu: Rungos g. 5, LT-26110 Elektrėnai, Elektrėnų savivaldybės interneto svetainėje www.elektrenai.lt, https://www.planuojustatau.lt/ (Teritorijų planavimo ir statybos vartai, TPDRIS, TPD Nr. K-RJ-42-20-416) **nuo 2024-07-29 iki 2024-09-02.** **Vieša ekspozicija** vyks Elektrėnų savivaldybės patalpose (I-as aukštas), adresu: Rungos g. 5, Elektrėnai **nuo 2024-08-08 iki 2024-09-02.** **Viešas svarstymas (susirinkimas)** dėl parengto Bendrojo plano įvyks **2024-09-03, 17:30 val.,** adresu: Rungos g. 5, Elektrėnai (tarybos salėje). |

**Pasiūlymų teikimo tvarka:** pasiūlymai dėl teritorijų planavimo dokumentų planavimo organizatoriui teikiami raštu ar Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje per visą teritorijų planavimo dokumentų rengimo laikotarpį iki viešo svarstymo pabaigos (viešo svarstymo metu pasiūlymus galima teikti ir žodžiu).

**Išsamesnė informacija teikiama** plano rengėjo aukščiau nurodytais kontaktais, Elektrėnų savivaldybės administracijos Architektūros ir kraštotvarkos skyriuje, adresu: Rungos g. 5, LT-26110 Elektrėnai. Kontaktiniai asmenys - Architektūros ir kraštotvarkos skyriaus vedėjas Arūnas Butrimavičius tel. (+370 528) 58030 arunas.butrimavicius@elektrenai.lt, vedėjo pavaduotoja Nelė Tekorienė tel. (8 528) 58 027, el. p. nele.tekoriene@elektrenai.lt.